FELHASZNÁLÓI SEGÉDLET AZ ONLINE SZÁMLA RENDSZERHEZ
Az általános forgalmi adóról szóló 2007. évi CXXVII. törvény (a továbbiakban: Áfa tv.) 10. számú melléklet 9. pontjában foglaltak szerint, az Áfa tv. 5-8. pont szerinti adatszolgáltatást az állami adó- és vámhatóság által erre a célra biztosított elektronikus felületen kell teljesíteni. 
Az elektronikus felület az adóalany egyedi azonosítására szolgáló adatok igénylését követően használható. Az azonosító adatokat az adóalany vagy annak az adóigazgatási rendtartásról szóló 2017. évi CLI. törvény (a továbbiakban: Air.) szerinti állandó meghatalmazottja igényelheti az alábbi elektronikus felületen: 
onlineszamla-test.nav.gov.hu - teszt NAV 
onlineszamla.nav.gov.hu – éles NAV 
Mind az adózói tesztre biztosított elektronikus felület, mind a 2018. július 1-től kötelezően használandó felület is regisztrációhoz kötött (külön-külön regisztáció szükséges). 
Az adatszolgáltatás teljesítésének előfeltétele, hogy az adózó, az adózó törvényes képviselője, illetőleg állandó meghatalmazottja élő, ún. ügyfélkapus hozzáféréssel (KÜNY tárhelyes) rendelkezzen. Az ügyfélkapus hozzáférés birtokában az adatszolgáltatás teljesítéséhez szükséges az adózó, az adózó törvényes képviselőjének, ill. állandó meghatalmazottjának egyszeri regisztrációja az Online Számla elektronikus felületén.
Az adatszolgáltatás teljesítésének előfeltétele, hogy az adózó, az adózó törvényes képviselője, illetőleg állandó meghatalmazottja élő, ún. ügyfélkapus hozzáféréssel (KÜNY tárhelyes) rendelkezzen. Az ügyfélkapus hozzáférés birtokában az adatszolgáltatás teljesítéséhez szükséges az adózó, az adózó törvényes képviselőjének, ill. állandó meghatalmazottjának egyszeri regisztrációja az Online Számla elektronikus felületén.

Az adatszolgáltatásra kötelezett adózónak a kötelezettsége teljesítésének biztosításához regisztrációt kell végrehajtania, melyet az adatszolgáltatásra kötelezett adózó nevében az arra jogosultnak kell teljesítenie az Online Számla Rendszerben. 

Az elsődleges felhasználó regisztrációja 

Az adózó törvényes képviselője az Online Számla szempontjából elsődleges felhasználónak minősül. Az adatszolgáltatásra kötelezett regisztrációját első ízben elvégző elsődleges felhasználó (az ún. kulcsfelhasználó) a regisztrációt követően teljes körű jogosultsággal rendelkezik, ami azt jelenti, hogy jogosult más (akár elsődleges, akár másodlagos) felhasználók Online Számla jogosultságait kezelni mindaddig, míg a teljesítésre jogosult adózó és az ő személye, mint elsődleges felhasználó a törvényi feltételeknek megfelel. 

A regisztráció menetének első lépése az ügyfélkapus bejelentkezés: . ügyfélkapus felhasználónév és jelszó párossal 
A regisztráció menetének második lépése a regisztrációt végző személy beazonosítása, amelyhez az online felület a következő felsorolt adatokat fogja kérni: . 
Születési vezetéknév* . 
Születési keresztnév* . 
Születési hely* . 
Születési idő* . 
Anyja leánykori vezetékneve* . 
Anyja leánykori keresztneve* . 
Adóazonosító jel* 
Ezen adatok kitöltésével könnyebben lehet beazonosítani a felhasználót, illetve a későbbi adatmódosításokat is elősegíti. 

Amennyiben az alapadatok megadásakor a regisztrációt végző személy természetes személyazonosító adatainak kitöltésénél elírás történik, akkor hibaüzenet jelenik meg, miszerint a megadott adatok alapján az azonosítás sikertelen. A viszontazonosítás során azt vizsgálja a rendszer, hogy az előbb megadott azonosító adatokkal létezik-e regisztrált felhasználó. 
A regisztráció menetének harmadik lépése az adatszolgáltatásra kötelezettre vonatkozó adatok megadása: . 
Regisztráció típusa* 
Gazdálkodó szervezet, 
Egyéni vállalkozó, 
Őstermelő, 
Adószámmal rendelkező magánszemély . 
Adószám* 
Ha az ügyfélkapu viszontazonosítás alapján a regisztrációt végző személy nem folytathatja a regisztráció menetét, akkor hibaüzenet jelenik meg.

A regisztráció menetének negyedik lépésében a kitöltendő adatok: 
Választott felhasználónév* . 
Jelszó* 
Sikeres regisztráció esetén megjelenik a bejelentkezési képernyő. Az elsődleges felhasználó ezután a „FELHASZNÁLÓK” oldalon az „ÚJ FELHASZNÁLÓK” gomb kijelölésével létrehozhat technikai, elsődleges, vagy másodlagos felhasználókat.

Másodlagos felhasználó regisztrációja 
Az online számla adatszolgáltatást az adóalany nevében az is teljesítheti, akit az adóalany, vagy annak Air. szerinti állandó meghatalmazottja az elektronikus felületen megjelöl (ún. másodlagos felhasználó). Abban az esetben, ha a másodlagos felhasználó teljesíti a kötelezettséget, úgy az általa teljesített valamennyi adatszolgáltatás az adóalany nevében tett jognyilatkozatnak minősül. A számlázó programból teljesítendő adatszolgáltatás esetén, a másodlagos felhasználó általi adatszolgáltatás nem értelmezhető. A másodlagos felhasználó számára hozzáférés biztosítható az elektronikus úton szolgáltatott adatokhoz, az elsődleges felhasználó döntése alapján. Ezen felhatalmazás alapján, tehát az adózó vagy törvényes képviselője, arra feljogosított állandó meghatalmazottja, a felületen szolgáltatott adatokhoz hozzáférést biztosíthat olyan személy részére is, akire vonatkozóan az adóügyekben történő eljárás szigorú személyi feltételeinek nem kell teljesülnie. A Hivatal a másodlagos felhasználók esetében is elvégzi a személyazonosító alapján történő azonosítást.

Technikai felhasználó regisztrációja 
Számlázó programból teljesítendő adatszolgáltatás esetén az adatszolgáltatás kizárólag gép-gép kapcsolat (interfész) útján történik. A gép-gép interfész használatához szükséges az ún. technikai felhasználó létrehozása. A technikai felhasználó jogosultsága kizárólag az Online Számla felület (interfész) használatára, mint adatszolgáltatás teljesítésére terjed ki, egyéb jogosultságra nem. A technikai felhasználót az elsődleges felhasználó hozhatja létre a “FELHASZNÁLÓK” oldalon, az “ÚJ FELHASZNÁLÓ” gomb kijelölése után a “Technikai felhasználó” opcióra kattintva. Itt történik meg a Technikai felhasználó oldal hozzáadása, amely véglegesítéséhez jelszó megadása kötelező.

Az online számla rendszer használatához az alábbi adatokra lesz szükség:

- user név 

- PW  (jelszó)

- aláírókulcs 

- cerekulcs azonosítókat

Ezek az adatok a technikai felhasználó oldalán találhatók meg.
